กหดหกดหกดหกดประกาศธนาคารแห่งประเทศไทยเรื่อง การประกอบธุรกรรมซื้อคืนภาคเอกชน (Private Repo)ของบริษัทเงินทุน------------- สืบเนื่องจากการที่ธนาคารแห่งประเทศไทยมีนโยบายจะสนับสนุนให้สถาบันการเงินทำธุรกรรมซื้อขายหลักทรัพย์โดยมีสัญญาว่าจะซื้อคืนหรือขายคืนในระหว่างกันเพื่อพัฒนาตลาดซื้อคืนภาคเอกชนอันเป็นการเพิ่มสภาพคล่องในตลาดตราสารหนี้และเพิ่มช่องทางในการดำเนินนโยบายการเงินของธนาคารแห่งประเทศไทยรวมทั้งช่วยให้สถาบันการเงินสามารถบริหารความเสี่ยงได้คล่องตัวขึ้นซึ่งธนาคารแห่งประเทศไทยได้ประกาศแนวนโยบายของธนาคารแห่งประเทศไทยเกี่ยวกับการประกอบธุรกรรมซื้อคืนภาคเอกชน (Private Repo)ของสถาบันการเงินให้สถาบันการเงินทั้งหลายได้ทราบถึงแนวนโยบายดังกล่าวไว้ชั้นหนึ่งแล้ว เพื่อให้เป็นไปตามแนวนโยบายของธนาคารแห่งประเทศไทยดังกล่าวธนาคารแห่งประเทศไทย โดยความเห็นชอบของรัฐมนตรีว่าการกระทรวงการคลังจึงอาศัยอำนาจตามความในมาตรา ๒๗ แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ และที่แก้ไขเพิ่มเติมออกข้อกำหนดเกี่ยวกับหลักเกณฑ์วิธีการ และเงื่อนไขในการกู้ยืมเงินจากสถาบันการเงินผ่านธุรกรรมซื้อคืนภาคเอกชนเพื่อให้บริษัทเงินทุนถือปฏิบัติ ดังต่อไปนี้ ข้อ๑ ในประกาศนี้ "ธุรกรรมซื้อคืนภาคเอกชน"หมายความว่า การประกอบธุรกรรมซื้อขายหลักทรัพย์โดยมีสัญญาว่าจะขายคืนหรือซื้อคืนเพื่อวัตถุประสงค์ในการให้กู้ยืมเงินหรือกู้ยืมเงินตามแต่กรณีในระหว่างสถาบันการเงินด้วยกัน โดยมีหลักประกันเป็นตราสารตามแนวนโยบายที่กำหนดในหนังสือธนาคารแห่งประเทศไทยที่ ธปท.สนส. (๑๑) ว.๓๔๙๑/๒๕๔๓ เรื่องแนวนโยบายของธนาคารแห่งประเทศไทยเกี่ยวกับการประกอบธุรกรรมซื้อคืนภาคเอกชน (PrivateRepo) ของสถาบันการเงินลงวันที่ ๒๕ ธันวาคม ๒๕๔๓ ข้อ๒ในการกู้ยืมเงินที่บริษัทเงินทุนกระทำผ่านธุรกรรมซื้อคืนภาคเอกชนกับสถาบันการเงินใดให้นับมูลค่าตราสารที่บริษัทเงินทุนโอนเป็นหลักประกันในส่วนที่เกินเงินกู้ยืมที่ได้รับมา รวมกับจำนวนเงินที่บริษัทเงินทุนให้กู้ยืมเงิน หรือลงทุนหรือก่อภาระผูกพันเพื่อสถาบันการเงินนั้นด้วยหากนับรวมแล้วเกินอัตราส่วนที่ธนาคารแห่งประเทศไทยกำหนดโดยอาศัยอำนาจตามมาตรา ๓๕ แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ และที่แก้ไขเพิ่มเติม บริษัทเงินทุนจะกู้ยืมเงินจากสถาบันการเงินนั้นผ่านธุรกรรมซื้อคืนภาคเอกชนไม่ได้ ในกรณีที่บริษัทเงินทุนกู้ยืมเงินจากสถาบันการเงินผ่านธุรกรรมซื้อคืนภาคเอกชนโดยปฏิบัติถูกต้องตามวรรคหนึ่งแล้วต่อมาถ้ามูลค่าตราสารที่บริษัทเงินทุนโอนเป็นหลักประกันในส่วนที่เกินเงินกู้ยืมที่ได้รับมา รวมกับจำนวนเงินที่บริษัทเงินทุนให้กู้ยืมหรือลงทุนหรือก่อภาระผูกพันเพื่อสถาบันการเงินนั้นเกินกว่าอัตราส่วนที่ธนาคารแห่งประเทศไทยกำหนด ไม่ว่าจะด้วยสาเหตุใดก็ตามบริษัทเงินทุนจะกู้ยืมเงินจากสถาบันการเงินนั้นผ่านธุรกรรมซื้อคืนภาคเอกชนอีกไม่ได้ ส่วนการกู้ยืมเงินผ่านธุรกรรมซื้อคืนภาคเอกชนที่เกิดขึ้นก่อนแล้วมีผลผูกพันต่อไปตามสัญญาที่ทำไว้ ข้อ๓ การคำนวณอัตราส่วนตามข้อ ๒ (๑)ในกรณีที่ตราสารที่เป็นหลักประกันมีมูลค่าลดลง ถ้าบริษัทเงินทุนผู้กู้ยืมเงินถูกเรียกมาร์จินเป็นเงินสด ให้ปรับลดยอดเงินกู้ยืมลงเท่าจำนวนเงินมาร์จินที่เพิ่มขึ้นแต่ถ้าถูกเรียกมาร์จินเป็นตราสารให้ปรับมูลค่าของตราสารที่โอนเป็นหลักประกันโดยรวมตราสารที่เป็นมาร์จินเพิ่มขึ้นด้วย (๒)ในกรณีที่ตราสารที่เป็นหลักประกันมีมูลค่าเพิ่มขึ้น ถ้าบริษัทเงินทุนผู้กู้ยืมเงินได้รับคืนมาร์จินเป็นเงินสดให้ปรับเพิ่มยอดเงินกู้ยืมขึ้นเท่าจำนวนเงินที่ได้รับนั้น แต่ถ้าได้รับคืนมาร์จินเป็นตราสารให้ลดจำนวนตราสารที่เป็นหลักประกันลงตามจำนวนตราสารที่ได้รับคืน ข้อ๔ มูลค่าตราสารให้ใช้ราคาตลาด ข้อ๕ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศ ณ วันที่ ๑ พฤศจิกายน พ.ศ. ๒๕๔๔ หม่อมราชวงศ์ปรีดิยาธรเทวกุล ผู้ว่าการ ธนาคารแห่งประเทศไทย[รก. ๒๕๔๔/พ๑๑๐ง/๑๙/๕ พฤศจิกายน ๒๕๔๔] พรพิมล/พิมพ์/แก้ไข ๑๓ พ.ค ๒๕๔๔ A+B (C)